Orešany

Orešany je obec na Slovensku v okrese Topoľčany neďaleko kúpeľného mesta Piešťany.

 Geografická poloha 
Obec Orešany sa nachádza v severovýchodnej časti západného Slovenska v Nitrianskom kraji, v juhozápadnej časti Topoľčianskeho okresu, na rozhraní pohoria Považského Inovca a Nitrianskej pahorkatiny.

 Dejiny 
Obec Orešany sa prvýkrát spomína v roku 1330 ako osada Gyos, majetok Ivankovcov z rodu Hunt-Poznanocov. Roku 1390 sa uvádza ako farská obec. Neskoršie doložené názvy sú: Dios (1406), Oressany (1733), maď. Tótdios, Dijos.  Novšími zemepánmi bola rodina Diósyovcov, v 1. polovici 16. storočia obec patrila Solymosiovcom, v 2. polovici 16. storočia Fuggerovcom, v 17. storočí Erdödyovcom, v rokoch 1777-1945 Pálffyovcom. V roku 1598 obec vypálili Turci. Obyvatelia sa zaoberali poľnohospodárstvom. Poľnohospodársky charakter si obec uchovala aj počas prvej ČSR.FERÁKOVÁ, V. et al. Hlohovec a jeho okolie. Bratislava : Obzor. 1968. 261 s.

Názov obce Orešany nie je pred 18. storočím doložený, no doklad Oressany z r. 1773 naznačuje, že názov mohol priamo súvisieť s povinnosťou osadníkov zabezpečovať panskej kuchyni orechové plody, čo súviselo s venovaním sa orechovým stromom, ktoré boli v prevahe v ovocných záhradách, sadoch, prípadne aj vo viniciach. Takisto nemožno vylúčiť, že názov vznikol pred 18. storočím ako paralelný ekvivalent k maďarskému názvu Diós, ktorý je doložený v 14. storočí (Gyos 1330) a neskôr (Dios 1406). 

 Pamiatky 
náhľad|Pohľadnica dokumentujúca stav románskeho kostolíka pred prestavbou v tridsiatych rokoch minulého storočiaRímskokatolícky kostol Povýšenia sv. Kríža. Pôvodne románsky kostolík postavili v prvej tretine 13. storočia ako jednoloďovú stavbu so západnou tribúnou a polkruhovou apsidou. V období baroka bola k apside zo severnej strany pristavaná sakristia a vytvorený vchod na západnom priečelí. V rokoch 1935 - 1936 kostolík rozšírili kolmo pristavanou loďou, takže dostal novú orientáciu v smere cca sever - juh (románska apsida sa stala bočnou kaplnkou).KOLKA, V. Umeleckohistorické a kultúrne pamiatky okresu Topoľčany. Topoľčany : Okresná pamiatková správa. 1980. 61 s.

 Osobnosti 
Jozef Kováč (13. 3. 1921 Orešany – 13. 9. 2002 Trnava). Kováč študoval filozofiu v Trnave a Brne, teológiu v Anghiene (Belgicko). V roku 1951 prišiel do Kanady, kde založil stredisko slovenských jezuitov (1957), v r. 1958 odišiel do Paríža, kde spolupracoval so slovenskou katolíckou misiou.http://cintoriny.maticatrnava.sk/files/vyber2.pdf

 Demografia 
Počet obyvateľov k 31. decembru 2007 bol spolu 275 (muži 137, ženy 138).

 Galéria 

 Referencie 

 Iné projekty 

 Externé odkazy 

 www.apsida.sk - profil románskeho kostola


Kategória:Obce okresu Topoľčany